Mahsulotlarning muvofiqlik toʻgʻrisidagi deklaratsiyasini hisobga olish boʻyicha davlat xizmatini koʻrsatishning maʼmuriy reglamentini tasdiqlash haqida
(resolution, 2025-12-26)

Oʻzbekiston Respublikasi Prezidentining “Ishlab chiqarish, eksport va tadbirkorlik faoliyatini ragʻbatlantirish, savdo va sanoat siyosati samaradorligini oshirish chora-tadbirlari toʻgʻrisida” 2025-yil 18-apreldagi PF-67-son Farmoni ijrosini taʼminlash, muvofiqlikni baholash tizimini soddalashtirish hamda tadbirkorlik subyektlariga qoʻshimcha qulaylik yaratish maqsadida Vazirlar Mahkamasi qaror qiladi: 1. Quyidagilarni nazarda tutuvchi Mahsulotlarning muvofiqlik toʻgʻrisidagi deklaratsiyasini hisobga olish boʻyicha davlat xizmatini koʻrsatishning maʼmuriy reglamenti ilovaga muvofiq tasdiqlansin: mahsulotlarning muvofiqlik toʻgʻrisidagi deklaratsiyasini “Texnik tartibga solish” milliy axborot tizimida (keyingi oʻrinlarda — axborot tizimi) hisobga olish; mahsulotlarning muvofiqlik toʻgʻrisidagi deklaratsiyasini hisobga olishda taqdim etiladigan hujjatlar va maʼlumotlarni shakllantirish tartibi. 2. Adliya vazirligi davlat xizmati axborot tizimida hamda Yagona interaktiv davlat xizmatlari portali orqali koʻrsatilishi ustidan doimiy nazorat oʻrnatsin. 3. Belgilansinki, axborot tizimi orqali hisobga olingan muvofiqlik toʻgʻrisidagi deklaratsiyalari bozor nazorati talablariga muvofiq doimiy monitoring qilib boriladi. Bunda bozor nazorati organlari tayinlangunga qadar bozor nazorati vazifalari Vazirlar Mahkamasi huzuridagi Oʻzbekiston texnik jihatdan tartibga solish agentligining Texnik jihatdan tartibga solish sohasida nazorat inspeksiyasi tomonidan amalga oshiriladi. 4. Iqtisodiyot va moliya vazirligi huzuridagi Bojxona qoʻmitasi bir oy muddatda ushbu qaror bilan tasdiqlangan Maʼmuriy reglamentga muvofiq, idoralararo nazoratni amalga oshirish maqsadida Soliq qoʻmitasi va Vazirlar Mahkamasi huzuridagi Oʻzbekiston texnik jihatdan tartibga solish agentligiga tegishli maʼlumotlarni doimiy taqdim etib borish hamda hisobga olingan muvofiqlik toʻgʻrisidagi deklaratsiyalarni “Yagona darcha” bojxona axborot tizimida koʻrib borish uchun tegishli tizimlarni integratsiya qilish choralarini koʻrsin. 5. Vazirlar Mahkamasining “Mahsulotlarni davlat roʻyxatidan oʻtkazish va muvofiqlikni baholash tartiblariga oid nizomlarni tasdiqlash toʻgʻrisida” 2024-yil 14-avgustdagi 502-son qarori 1-bandining “v” kichik bandi hamda qarorga 3-ilova oʻz kuchini yoʻqotgan deb hisoblansin. 6. Ushbu qarorning bajarilishini nazorat qilish Vazirlar Mahkamasi huzuridagi Oʻzbekiston texnik jihatdan tartibga solish agentligi direktori A.R. Jumanazarov zimmasiga yuklansin. 1. Ushbu Reglament mahsulotlarning muvofiqlik toʻgʻrisidagi deklaratsiyasini hisobga olish boʻyicha davlat xizmatini koʻrsatish tartibini belgilaydi. 2. Mahsulotlarning muvofiqlik toʻgʻrisidagi deklaratsiyasi (keyingi oʻrinlarda — muvofiqlik deklaratsiyasi) muvofiqlik deklaratsiyasini beruvchi shaxs tashabbusi bilan Vazirlar Mahkamasi huzuridagi Oʻzbekiston texnik jihatdan tartibga solish agentligining (keyingi oʻrinlarda — Agentlik) “Texnik tartibga solish” milliy axborot tizimi (keyingi oʻrinlarda — axborot tizimi) orqali hisobga olinadi. 3. Ushbu Reglamentda quyidagi asosiy tushunchalardan foydalaniladi: bozor nazorati — mahsulotlar bozorga muomalaga kiritilganidan soʻng ularning xavfsizligini, inson hayoti, sogʻligʻiga, jismoniy va yuridik shaxslar hamda davlat manfaatlariga, atrof-muhitga zarar yetkazmasligini taʼminlashga qaratilgan, bozor nazorati organlari tomonidan amalga oshiriladigan tadbirlar va choralar majmui; bozor nazorati organi — qonunchilik hujjatlariga muvofiq oʻz faoliyati yoʻnalishi boʻyicha bozor nazoratini amalga oshirishga vakolatli boʻlgan davlat organi; distribyutor — taʼminot zanjirida mahsulotni ishlab chiqaruvchi yoki import qiluvchidan farqli ravishda muomalaga chiqaruvchi yuridik yoki jismoniy shaxs; ishlab chiqaruvchi — mahsulot ishlab chiqaruvchi yoki loyihalashtirilgan va ishlab chiqarilgan mahsulotga ega boʻlgan hamda oʻz nomi yoki tovar belgisi ostida sotuvchi yuridik shaxs; import qiluvchi — boshqa davlatdan mahsulotlarni Oʻzbekiston Respublikasi bozoriga kirituvchi Oʻzbekiston Respublikasi rezidenti hisoblangan tadbirkorlik subyekti yoki jismoniy shaxs; iqtisodiy operator — mahsulotlarni ishlab chiqarish yoki ularni bozorga kiritish yoki muomalaga chiqarish huquqiga ega yuridik yoxud jismoniy shaxs, xususan, ishlab chiqaruvchi, uning vakolatli vakili, import qiluvchi yoki distribyutor; mahsulot toʻpi — muvofiqlik deklaratsiyasini beruvchi tomonidan taqdim etilgan yuk hujjatiga muvofiq (agar mavjud boʻlsa) bir turdagi, bir nomdagi va belgidagi mahsulot birligi; muvofiqlik deklaratsiyasini beruvchi — muvofiqlik deklaratsiyasini hisobga olish tashabbusi bilan murojaat qilgan iqtisodiy operator; muvofiqlik deklaratsiyasi — muvofiqlik deklaratsiyasini beruvchining, bozorga kiritiladigan yoki muomalaga chiqariladigan mahsulotning belgilangan talablarga muvofiqligi yuzasidan javobgarlikni zimmasiga olgani toʻgʻrisidagi rasmiy bayonoti. Bunda muvofiqlik deklaratsiyasi, har bir mahsulot toʻpiga yoki yagona (yakka) mahsulotga nisbatan rasmiylashtiriladi; MXIK kodi — mahsulotlar (tovar va xizmatlarning) Yagona elektron milliy katalogidagi identifikatsiya kodi; TIF TN kodi — Oʻzbekiston Respublikasining Tashqi iqtisodiy faoliyatining tovar nomenklaturasiga muvofiq mahsulot kodi; yukka ilova qilinadigan hujjatlar — mahsulot nomenklaturasi va miqdorini belgilovchi hujjatlar; yagona (yakka) mahsulot — bir dona, alohida holda ishlab chiqarilgan yoki yetkazib berilayotgan mahsulotning yagona nusxasi; hisobga olish — muvofiqlik deklaratsiyasini beruvchi shaxs tomonidan muvofiqlik deklaratsiyasini axborot tizimida hisobga olish. 4. Muvofiqlik deklaratsiyasi: Oʻzbekiston Respublikasida ishlab chiqarilayotgan mahsulotlar uchun ular ishlab chiqarilgandan soʻng, ammo realizatsiya qilingunga qadar; Oʻzbekiston Respublikasiga olib kirilayotgan (import) mahsulotlar uchun ular “erkin muomalaga chiqarish (import)” bojxona rejimiga rasmiylashtirilgunga qadar axborot tizimida hisobga olinishi lozim. 5. Muvofiqlik deklaratsiyasini hisobga olishda unda koʻrsatilgan mahsulot turi, toʻpi yoki yagona (yakka) mahsulotning muvofiqligini tasdiqlovchi hujjatlari aynan ushbu mahsulot turi, toʻpi yoki yagona (yakka) mahsulotga tegishliligi talab etiladi. Hisobga olingan muvofiqlik deklaratsiyasi, unda koʻrsatilgan mahsulotning yaroqlilik muddatidan qatʼi nazar, ushbu mahsulot turi, toʻpi yoki yagona (yakka) mahsulot uchun amal qiladi. Hisobga olingan muvofiqlik deklaratsiyasida xatolik (model, marka, toʻpi, ishlab chiqaruvchi nomi va shunga oʻxshash maʼlumotlar) oʻtgan boʻlsa, unga oʻzgartirish va qoʻshimchalar kiritishga yoʻl qoʻyilmaydi. Bunda xato hisobga olingan muvofiqlik deklaratsiyasiga oʻzgartirish va (yoki) qoʻshimchalar yangi deklaratsiyani hisobga olish tarzida amalga oshirilib, eskisi axborot tizimida saqlanadi. 6. Hisobga olingan muvofiqlik deklaratsiyalari Bojxona qoʻmitasining “Yagona darcha” axborot tizimiga integratsiya qilinadi va ular toʻgʻrisidagi maʼlumotlar axborot tizimi orqali manfaatdor tomonlar tanishishlari uchun ochiq boʻladi. 7. Muvofiqligi deklaratsiya qilinadigan mahsulotlar roʻyxati Vazirlar Mahkamasi qarori bilan tasdiqlanadi. 8. Muvofiqlik deklaratsiyasi ushbu Reglamentga 1-ilovada keltirilgan Mahsulotlarning muvofiqlik toʻgʻrisidagi deklaratsiyasini hisobga olish sxemasi asosida hisobga olinadi. 9. Muvofiqlik deklaratsiyasini hisobga olishda, quyidagi hujjatlar ilova qilinadi: a) mahsulotning Oʻzbekiston Respublikasida muvofiqlik deklaratsiyasi beriladigan mahsulot uchun belgilangan talablarga muvofiqligini tasdiqlovchi hujjatlar; b) menejment tizimining muvofiqlik sertifikati (mavjud boʻlganda); v) mahsulot toʻpi yoki yagona (yakka) mahsulot uchun mahsulot hajmini belgilovchi shartnoma (yetkazib berish shartnomasi) va yuk kuzatuv hujjatlari nusxasi. 10. Muvofiqlik deklaratsiyasini beruvchi axborot tizimida oʻzi tomonidan toʻldirilgan maʼlumotlarning toʻgʻriligiga va unda ilova qilingan hujjatlarning haqqoniyligiga javobgar hisoblanadi. 11. Muvofiqlik deklaratsiyasini beruvchi davlat xizmatidan foydalanish uchun axborot tizimi yoki davlat xizmatlari markaziga bevosita oʻzi kelib yoxud davlat xizmatidan elektron shaklda foydalanish uchun Yagona interaktiv davlat xizmatlari portalida (keyingi oʻrinlarda — YIDXP) roʻyxatdan oʻtgan holda murojaat qiladi. 12. Muvofiqlik deklaratsiyasini beruvchi: davlat xizmatlari markaziga bevosita oʻzi kelib murojaat qilgan taqdirda, uning nomidan roʻyxatdan oʻtkazuvchi organ xodimi; YIDXP orqali mustaqil ravishda zamonaviy vositalar (elektron raqamli imzo, mobil-ID, One-ID tizimi, daktiloskopiya va boshqalar) yordamida; axborot tizimi orqali mustaqil ravishda zamonaviy vositalar (mobil-ID, One-ID tizimi va boshqalar) yordamida muvofiqlik deklaratsiyasiga oid tegishli maʼlumotlarni axborot tizimida hisobga olish uchun kiritadi. Muvofiqlik deklaratsiyasini beruvchi YIDXP yoki axborot tizimi orqali murojaat qilgan taqdirda, muvofiqlik deklaratsiyasini elektron raqamli imzo bilan tasdiqlash talab etilmaydi. Muvofiqlik deklaratsiyasi axborot tizimida bepul hisobga olinadi. 13. Muvofiqlik deklaratsiyasi ushbu Reglamentga 2-ilovada keltirilgan Muvofiqlik deklaratsiyasi shakli boʻyicha hisobga olinadi va unda quyidagi maʼlumotlar aks ettiriladi: a) muvofiqlik deklaratsiyasini beruvchi shaxs toʻgʻrisida maʼlumotlar (yuridik yoki jismoniy shaxs nomi, STIR yoki JSHSHIR, yuridik va joylashgan manzili, telefon raqami va elektron pochta manzili), ERI orqali deklaratsiyani berishga vakolatli shaxsning F.I.O.); b) muvofiqlik deklaratsiyasi berilayotgan mahsulotga nisbatan Oʻzbekiston Respublikasida belgilangan talab(lar)ni oʻz ichiga oluvchi hujjat(lar) raqam(lari)i va band(lar)i; v) ishlab chiqaruvchining toʻliq nomi va manzili (agar, 13-bandning ikkinchi xatboshisida nazarda tutilgan muvofiqlik deklaratsiyasini beruvchi shaxs ishlab chiqaruvchidan boshqa iqtisodiy operator boʻlsa); g) mahsulot nomi, roʻyxatdan oʻtkazilgan tovar belgisi (mavjud boʻlsa), model va markasi, TIF TN va MXIK kodlari, mahsulot turi, toʻpi va (yoki) seriya raqami (tegishli hollarda), tovar yoʻl hujjatlariga havola va mahsulotlarning hajmi (soni yoki yagona (yakka) mahsulot); d) mazkur bandning “g” kichik bandiga muvofiq aks ettirilgan maʼlumotlarda keltirilgan mahsulotga nisbatan Milliy akkreditatsiya tizimida roʻyxatga olingan laboratoriyalarda axborot tizimi orqali rasmiylashtirilgan sinov bayonnomasi raqami va sanasiga havola; e) menejment tizimining muvofiqlik sertifikati raqami va sanasi (mavjud boʻlganda); j) muvofiqlik deklaratsiyasida koʻrsatilgan maʼlumotlarni toʻgʻri va haqqoniyligi kafolati yuzasidan bayonot. Muvofiqlik deklaratsiyasi hisobga olingan sana, uning raqami hamda muvofiqlik deklaratsiyasi hisobga olinganini tasdiqlovchi maxsus QR-kod axborot tizimi orqali beriladi. 14. Muvofiqlik deklaratsiyasi axborot tizimida hisobga olingan kundan boshlab amal qiladi va ushbu Reglamentning 13-bandida keltirilgan maʼlumotlardagi mahsulotlarga tegishli hisoblanadi. 15. Hisobga olingan muvofiqlik deklaratsiyasi va unga ilova qilingan hujjatlar hamda maʼlumotlar axborot tizimiga kiritilgan kundan boshlab oʻn yil mobaynida saqlanishi hamda tegishli vakolatli organlarga ularning soʻrovi boʻyicha taqdim etilishi kerak. 16. Vakolatli bozor nazorati organi hisobga olingan muvofiqlik deklaratsiyalari toʻgʻrisidagi maʼlumotlar va ularga ilova qilingan hujjatlar bilan axborot tizimi orqali tanishishlari mumkin. Vakolatli bozor nazorati organi axborot tizimi orqali hisobga olingan muvofiqlik deklaratsiyalarini doimiy monitoring qilib boradi. 17. Muvofiqlik deklaratsiyasida koʻrsatilgan mahsulotlar majburiy talablarga nomuvofiq deb topilgan taqdirda yoki muvofiqlik deklaratsiyasini beruvchi tomonidan muvofiqlik deklaratsiyasini hisobga olishda ilova qilingan hujjatlar va maʼlumotlar haqqoniyligi hamda ishonchliligining aksi isbotlanganda, vakolatli bozor nazorati organi tomonidan muvofiqlik deklaratsiyasini beruvchiga nisbatan qonunchilik hujjatlarida belgilangan tartibda taʼsir choralari koʻriladi. 18. Ushbu Reglament talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichMuvofiqlik deklaratsiyasini beruvchiMuvofiqlik toʻgʻrisidagi deklaratsiyani shakllantirish va tasdiqlash uchun Reglamentda belgilangan hujjatlarni tayyorlaydi.Ixtiyoriy2-bosqichMuvofiqlik deklaratsiyasini beruvchiDavlat xizmatlari markaziga borgan holda yoki Yagona interaktiv davlat xizmatlari portali yoxud “Texnik tartibga solish” milliy axborot tizimi orqali Reglament talablari asosida muvofiqlik deklaratsiyasini shakllantiradi va hisobga olish uchun yuboradi.Ixtiyoriy3-bosqich“Texnik tartibga solish” milliy axborot tizimiMuvofiqlik toʻgʻrisidagi deklaratsiyani avtomatik ravishda hisobga oladi.Darhol(avtomatik ravishda) Muvofiqlik deklaratsiyasini beruvchi:Nomi:STIR:Manzili:a) yuridik:b) joylashgan joyi:v) telefon raqami:g) elektron pochta:d) vakolatli shaxs F.I.O.Mahsulotni ishlab chiqaruvchi:Ishlab chiqaruvchi davlat:Manzili:a) yuridik:b) joylashgan joyi:Mahsulot nomi:Tovar belgisi:Model:Marka:Miqdori:TIF TN kodi:MXIK kodi:Tovar yoʻl hujjatlari:a) invoysb) tovar-transport yuk xati (SMR)Mahsulot quyidagi hujjat talablariga muvofiq:Muvofiqlik toʻgʻrisidagi deklaratsiyani tasdiqlashga asos:a) sinash laboratoriyasib) sinov bayonnomasiv) menejment tizimi sertifikati (mavjud boʻlsa)Muvofiqlik toʻgʻrisidagi deklaratsiya: MaxsusQR-kodjoyia) tasdiqlangan sana:b) hisob raqamiMazkur muvofiqlik toʻgʻrisidagi deklaratsiyada koʻrsatilgan barcha maʼlumotlarni toʻgʻriligi, haqqoniyligi va ishonchliligini kafolatlagan holda, koʻrsatilgan mahsulot toʻpi, ushbu hujjatda belgilangan talablarga muvofiqligini tasdiqlayman hamda unga oid javobgarlikni oʻz zimmamga olaman. T/rMahsulot nomiMiqdoriSinov bayonnomasiHujjat va uning bandlari1......Qabul qiluvchi masʼul shaxs F.I.O. QR-kodUshbu ilova muvofiqlik toʻgʻrisidagi deklaratsiya bilan birga haqiqiy hisoblanadi.Eslatma: muvofiqlik toʻgʻrisidagi deklaratsiya bir toʻp va turdagi mahsulot uchun hisobga olinadi.